《山行八韵》
宋代·胡仲弓

山行有奇观，胜处每自省。
振策响岩石，探入烟霞境。
洗耳听泉响，缓步踏松影。
幽鸟吟清风，尘梦忽唤醒。
一僧从吾游，策蹇度峻岭。
山家喜客来，呼儿瀹新茗。
班荆坐茅檐，款话清昼永。
何日遂归耕，来此谋二顷。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。